Врз основа на член 22 став1 точка 7 од Законот за локална самоуправа (Сл. Весник 5/2002) и член 11 од Законот за социјална заштита (Сл. Весник на РСМ бр. 104/19, 146/19, 275/19, 302/20, 311/20, 163/21, 294/21, 99/22), а во врска со член 15 точка 6 од Статутот на Општина Аеродром („Службен гласник на Општина Аеродром“ број 15/2013) и Програмата за остварување социјална и детска заштита и заштита и спасување во Општина Аеродром за 2022 година бр. 09-472/22 од 31.12.2021 година („Службен гласник на Општина Аеродром“ број 21/2021), Програма за измена и дополнување на Програмата за остварување социјална и детска заштита и заштита и спасување во Општина Аеродром за 2022 година бр. 09-333/12 од 31.08.2022 година („Службен гласник на Општина Аеродром“ број 12/2022) Градоначалникот на Општина Аеродром, го донесе следниот:

П Р А В И Л Н И К

ЗА УТВРДУВАЊЕ НА КРИТЕРИУМИТЕ, УСЛОВИТЕ И ПОСТАПКАТА ЗА ДОДЕЛУВАЊЕ НА ПАРИЧНА ПОМОШ ЗА СОЦИЈАЛНО ЗАГРОЗЕНИ ЛИЦА ПОГОДЕНИ ОД ЕНЕРГЕТСКАТА И ФИНАНСИСКА КРИЗА

1. ОПШТИ ОДРЕДБИ

Член 1

Со овој Правилник се одредуваат критериумите, условите и постапката за доделување на парична помош за социјално загрозени лица и висината на паричната помош која ја доделува Општина Аеродром на физички лица, согласно Програмата за остварување социјална и детска заштита и заштита и спасување во Општина Аеродром за 2022 година бр. 09-472/22 од 31.12.2021 година („Службен гласник на Општина Аеродром“ број 21/2021) и Програма за измена и дополнување на Програмата за остварување социјална и детска заштита и заштита и спасување во Општина Аеродром за 2022 година бр. 09-333/12 од 31.08.2022 година („Службен гласник на Општина Аеродром“ број 12/2022).

Член 2

Право на користење на парична помош согласно одредбите од овој Правилник можат да остварат само физички лица кои што се жители на Општина Аеродром.

Член 3

Врз основа на обезбедени средства во согласност со Одлука за изменување и дополнување на Буџетот на Општина Аеродром број 09 -333/2 од 31.08.2022 година и во Програмата за остварување социјална и детска заштита и заштита и спасување во Општина Аеродром за 2022 година бр. 09-472/22 од 31.12.2021 година („Службен гласник на Општина Аеродром“ број 21/2021) и Програма за измена и дополнување на Програмата за остварување социјална и детска заштита и заштита и спасување во Општина Аеродром за 2022 година бр. 09-333/12 од 31.08.2022 година („Службен гласник на Општина Аеродром“ број 12/2022), Општина Аеродром ќе додели средства на социјално загрозени лица погодени од енергетската и финансиска криза во вид на:

1) Субвенција на дел од месечните трошоци за електрична енергија за корисници на парична помош од социјална заштита (Гарантирана минимална помош);

2) Субвенција за дел од трошоците за топол оброк или трошоци за ужинка за ученици од социјално ранливи категории (приматели на гарантирана минимална помош) и еднородителски семејства (семејства во кои едниот родител е непознат, починат, исчезнат или му е одземено родителското право) со месечен личен доход (плата) во износ до 18.000 денари;

3) Месечна помош за корисници на ниска пензија во висина до 10.300,00 денари.

II. КРИТЕРИУМИ, УСЛОВИ И ПОСТАПКА ЗА ДОДЕЛУВАЊЕ НА ПАРИЧНА ПОМОШ ЗА СОЦИЈАЛНО ЗАГРОЗЕНИ ЛИЦА ПОГОДЕНИ ОД ЕНЕРГЕТСКАТА И ФИНАСИСКА КРИЗА

Член 4

Општина Аеродром ќе доделува парична помош на лица кои се нашле во положба на социјална односно материјална загрозеност од енергетската и финансиска криза.

Паричната помош од став 1 на овој член се доделува на физички лица корисници на ниска пензија, гарантирана минимална помош и еднородителски семејства (семејства во кои едниот родител е непознат, починат, исчезнат или му е одземено родителското право) со месечен личен доход (плата) во износ до 18.000 денари.

Висината на паричната помош од ставот 1 на овој член изнесува:

1) 1.000,00 денари, месечно со вклучен персонален данок за субвенционирање на дел од месечните трошоци за електрична енергија за приматели на парична помош од социјална заштита (Гарантирана минимална помош);

2) 1.000,00 денари со вклучен персонален данок за субвенционирање на дел од трошоците за топол оброк или во висина од месечниот износ согласно Договорот за ужинка (склучен со операторот во училиштето), но не повеќе од 1000 денари со вклучен персонален данок за субвенционирање на трошоците за ужинка за ученици од социјално ранливи категории (приматели на гарантирана минимална помош) и еднородителски семејства (семејства во кои едниот родител е непознат, починат, исчезнат или му е одземено родителското право) со месечен личен доход (плата) во износ до 18.000 денари.

3) 1.000,00 денари со вклучен персонален данок за месечна помош за корисници на ниска пензија во висина до 10.300,00 денари.

Средствата од паричната помош од точка 1 ќе трансверираат до снабдувачот на електрична енергија односно ЕВН, авансно на месечно ниво.

Средствата од паричната помош од точка 2 и 3 ќе се исплаќаат на трансакциската сметка на барателот на месечно ниво.

Член 5

1. Потребна документација за остварување на правото на парична помош за месечна субвенција за трошоци на електрична енергија за приматели на гарантирана минимална помош:

* Образец – Барање;
* Фотокопија од важечка лична карта или патна исправа на барателот со живеалиште во Општина Аеродром;
* Фотокопија на имотен лист од објектот за кој се бара субвенција за електрична енергија;
* Фотокопија од последна платена сметка за електрична енергија (од месеците август или септември 2022 година);
* Броилото за електрична енергија да соодветствува со адресата на барателот (истото се утврдува од последната платена сметка за електрична енергија);
* Потврда од Центар за социјална работа дека е примател на Гарантирана минимална помош;
* Потпишана Изјава за согласност за користење лични податоци.

2) Потребна документација за остварување на правото на парична помош за дел од трошоците за топол оброк или трошоците за ужина за ученици од основните училишта на територија на Општина Аеродром, од социјално ранливи категории и едно родителски семејствасо месечен личен доход (плата) во износ до 18.000 денари:

* Образец – Барање;
* Фотокопија од важечка лична карта или патна исправа на барателот (родител или старател) со живеалиште во Општина Аеродром;
* Потврда од Центар за социјални работи дека барателот е примател на Гарантирана минимална помош во тековната 2022 година;
* Потврда од основно училиште на територија на Општина Аеродром за редовен ученик;
* Фотокопија од извод од матична книга на родените (за ученикот);
* Фотокопија од Договорот склучен со операторот во основното училиште дека ученикот е корисник на топол оброк или ужинка;
* Фотокопија на трансакциска сметка на барателот (родител или старател);
* Доказ за личен доход (плата) на барателот (Потврда од работодавец за последна исплатена плата или друг вид доказ за остварен личен доход во износ до 18.000 денари за барател од еднородителско семејство);
* Доказ за статус - еднородителско семејство (Фотокопија од извод од матичната книга на умрени или Фотокопија од пријава во МВР за исчезнато лице или Фотокопија од судско решение за одземено родителско право);
* Потпишана изјава за согласност за користење лични податоци.

3) Потребна документација за остварување на правото на месечна помош за корисници на ниска пензија во висина до 10.300,00 денари:

* Образец - Барање;
* Фотокопија од важечка лична карта или патна исправа на барателот со живеалиште во Општина Аеродром;
* Фотокопија од трансакциска сметка на барателот;
* Извод – потврда од деловна банка (чек) од последна исплатена пензија за месец септември 2022 година;
* Потпишана Изјава за согласност за користење лични податоци.

III. КОМИСИЈА ЗА ДОДЕЛУВАЊЕ НА ПАРИЧНА ПОМОШ

Член 6

Постапката за доделување на парична помош на социјално загрозени лица погодени од енергетската и финансиска криза ќе се спроведе со јавен повик објавен од Општина Аеродром.

Со поднесувањето на барањето подносителот потпишува изјава за согласност за користење на неговите лични податоци во постапката за остварување и користење на правото на парична помош согласно Законот за заштита на лични податоци.

По поднесени барања од јавниот повик за доделување на парична помош на овој Правилник одлучува Градоначалникот на Општината по претходен предлог на Комисијата за доделување на парична помош.

Член 7

Комисијата за доделување на парична помош (во натамошниот текст Комисија) ја формира Градоначалникот на Општина Аеродром со Решение од редот на вработените во општинската администрација.

Комисијата е составена од претседател и 4 члена од редот на вработените во администрацијата на Општината.

Член 8

Комисијата одржува состанок на кој се проверува рокот во кој се поднесени барањата, основаноста на поднесените барања и документацијата доставена во прилог на истите.

Комисијата има право и должност да ги провери податоците во барањето, да изврши увид во соодветноста на документацијата и доколку е потребно да се консултира со стручни лица.

За текот на одржаниот состанок на Комисијата се води Записник.

Член 9

Во записникот комисијата констатира дали барањата се комплетните, навремени и ги исполнуваат наведените услови во јавниот повик.

За комплетните и навремени барања Комисијата дава предлог до градоначалникот да донесе решение за доделување на парична помош.

За некомплетните и ненавремено поднесени барања, Комисијата дава предлог до градоначалникот да донесе решение со кое ќе го отфрли барањето за доделување на парична помош.

Член 10

Предлогот за доделување на парична помош го потпишува претседателот на Комисијата и го доставува до Градоначалникот.

Член 11

По доставувањето на предлогот Градоначалникот на Општина Аеродром донесува Решение за одобрување или одбивање на барањето за доделување на парична помош.

Натамошната постапка за исплата на парични средства, согласно донесените решенија за одобрување на барањето, ја врши Секторот за финансиски прашања на Општина Аеродром.

IV. ПРЕОДНИ И ЗАВРШНИ ОДРЕДБИ

Член 12

Овој Правилник влегува во сила од денот на донесување.

Изработил -Контролирал

Раководител на Одделение за социјална заштита,

заштита на деца, заштита и спасување на граѓаните

Горан Стојанов

Согласен

Помошник- Раководител на Сектор за

образование, спорт, култура и заштита

Велимир Делетиќ

Одобрил

Раководител на Сектор за образование,

спорт, култура и заштита

м-р Тане Димовски

Градоначалник на Општина Аеродром

доц. д-р Тимчо Муцунски